După terminarea studiilor gimnaziale în orașul natal, se duce la Târgu Mureș pentru a studia dreptul, studiu pe care îl termină în 1844 cu luarea examenului de avocat la Universitatea din Târgu Mureș, calificare recunoscută și de către Universitatea Săsească din Sibiu. Se întoarce în orașul natal unde preferă să nu lucreze ca avocat ci este angajat ca secretar onorific al magistrului orășenesc și de scaun. În 1848 se duce la Dieta de la Cluj ca locțiitor al reprezentantului scaunului sighișorean Karl Gooß (cel Bătrân). Împreună cu acesta din urmă, cu reprezentantul orașului Sighișoara și cu viitorul episcop evanghelic al Transilvaniei, Georg Daniel Teutsch, se declară de acord pentru o unire condiționată a Transilvaniei de Regatul Ungar, și îi acompaniază pe aceștia ca reprezentant cu puteri egale la Dieta de la Pesta. Împreună cu ceilalți reprezentanți sași a părăsit Dieta deoarece cererile lor pentru susținerea uniunii nu au fost îndeplinite, se întoarce în orașul natal și luptă împreună cu garda cetățenească din Sighișoara în timpul războiul civil de partea austriacă. Ca ajutant al comandantului acestei gărzi cetățenești a luat parte la lupta de la Ibașfalău. Intenția lui Gull de a-l elibera pe Stephan Ludwig Roth, când acesta a fost dus legat prin Sighișoara la o moarte sigură la Cluj, a eșuat deoarece Roth a spus că el nu este fugar.